gu fi en es en en en en en en en en en en es en pl gu gu gu gu gu en gu gu gu gu gu gu gu ja en gu gu gu gu gu gu gu en gu gu gu gu gu gu gu gu gu gu gu en en en en en fr en en en
વરાછા ખાતે મદદનીશ રોજગાર કચેરી અને મોડલ કેરીયર સેન્ટરના સંયુકત ઉપક્રમે રોજગાર ભરતી મેળો યોજાયોઃ – Saurashtra Update
ડેપ્યુટી પોલીસ કમિશનરશ્રી આર.પી.બારોટના હસ્તે રોજગાર મેળાને ખુલ્લો મૂકાયોઃ
suadmin | February 27, 2018
રાજય સરકારે પણ વિવિધ વિભાગોમાં સરકારી નોકરી
માટેનું ભરતી કેલેન્ડર પ્રસિધ્ધ કર્યું છેઃ આર.પી.બારોટ
પ્રથમ વાર પોલીસ વિભાગના સહયોગથી રોજગાર ભરતી મેળો યોજાયોઃ
૧૪૦૦થી વધારે જગ્યાઓ માટે ૮૦૦ ઉમેદવારોએ ભાગ લીધોઃ
સૂરતઃ મંગળવારઃ- રોજગાર વાંચ્છુ ઉમેદવારોને ખાનગીક્ષેત્રના એકમોમાં રોજગારી તક મળી રહે તેમજ નોકરીદાતાઓને વિનામૂલ્યે કુશળ કર્મચારીઓ મળી રહે તે હેતુસર મદદનીશ નિયામક (રોજગાર)) કચેરી/મોડલ કેરીયર સેન્ટર સુરત અને કાપોદ્રા પોલીસ સ્ટેશન દ્વારા સૂરત શહેરના વરાછાના હિરાબાગ વિસ્તારના વલ્લભાચાર્ય કોમ્યુનિટી હોલ ખાતે રોજગાર ભરતી મેળાનું આયોજન કરવામાં આવ્યું હતું. આ ભરતી મેળામાં ૨૫ કંપનીઓની ૧૪૦૦થી વધારે જગ્યાઓ માટે ૮૦૦ ઉમેદવારોએ ઈન્ટરવ્યું આપ્યા હતા.
આ વેળાએ ઉદ્દધાટન કરતા ડેપ્યુટી પોલીસ કમિશનર(IPS)શ્રી આર.પી.બારોટે જણાવ્યું હતું કે, આ વિસ્તારના સ્લમ વિસ્તારોના યુવાનોને રોજગારીની તક મળી રહે અને તેઓ ગુન્હાહિત પ્રવૃત્તિમાં ન જોડાય તે માટે પોલીસે પણ પોતાનો સહયોગ આપ્યો છે. દરેક યુવાનોને તેમની લાયકાત અનુસાર રોજગાર મળી રહે તેવા પ્રયાસો કરવા જરૂરી છે. રાજય સરકારે પણ વિવિધ વિભાગોમાં સરકારી નોકરી માટેનું ભરતી કેલેન્ડર પ્રસિધ્ધ કર્યું છે. જેના કારણે યુવાનો પોતાની લાયકાત અનુસાર તૈયારીઓ કરીને આ મળેલી તકને ઝડપી લેવા અનુરોધ કર્યો હતો.
ભરતીમેળામાં એસ.એસ.સી., એચ.એસ.સી., બી.સી.એ., એમ.સી.એ., બી.કોમ., એમ.કોમ., એમ.બી.એ., બી.સી.એ., આઈ.ટી.આઈ., ડિપ્લોમા, બી ફાર્મના ઉમેદવારો મોટી સંખ્યામાં ભાગ લીધો હતો. આ પ્રસંગે કાપોદ્રા પોલીસ સ્ટેશનના પોલીસ ઈન્સપેકટરશ્રી  એન.ડી.સોલંકી, સામાજીક કાર્યકર કાનજીભાઈ ભાલાળા, નાયબ નિયામક રોજગારશ્રી મુકેશ વસાવા, રોજગાર અધિકારી પારૂલબેન તેમજ મોટી સંખ્યામાં રોજગાર વાંચ્છુઓ ઉપસ્થિત રહ્યા હતા.
પ્રધાનમંત્રી કૌશલ્ય વિકાસ યોજના અંતર્ગત મહિલાઓ માટે
ફિલ્ડ ટેકનીશીયન–કોમ્પ્યુટીંગ એન્ડ પેરીફેરલ્સ કોર્ષમાં જોડવાની સુવર્ણતકઃ
સૂરતઃ મંગળવારઃ- પ્રધાનમંત્રી કૌશલ્ય વિકાસ યોજના(PMKVY) અંતર્ગત ક્ન્યાઓ માટેની સરકારી પોલિટેકનીક, અઠવાગેટ, સુરત ખાતે મહિલાઓ માટે ફિલ્ડ ટેકનીશીયન–કોમ્પ્યુટીંગ એન્ડ પેરીફેરલ્સ (Filled Technician-Computing and Peripherals) નો ટુંકા ગાળાનો (૩૦૦ કલાક) નિ:શુલ્ક અભ્યાસક્રમ શરૂ કરવામાં આવનાર છે.
આ અભ્યાસક્રમની વધુ વિગતો સંસ્થાની વેબસાઇટ http://www.ggps.cteguj.in પર ઉપલબ્ધ છે. આ અભ્યાસક્રમમાં જોડાવા ઇચ્છતી મહિલાઓએ ઉપરોક્ત વેબસાઇટ પર રજીસ્ટ્રેશન ફોર્મ ડાઉનલોડ કરી તેમાં તમામ વિગતો ભરી જરૂરી આધાર–પુરાવા સાથે સંસ્થા ખાતે કામકાજના દિવસોએ કચેરી સમય દરમ્યાન ઇ.સી.વિભાગમાં જમાં કરાવવાનાં રહેશે. વહેલા તે પહેલાનાં ધોરણે આપવામાં આવશે
સુરત Comments Off on વરાછા ખાતે મદદનીશ રોજગાર કચેરી અને મોડલ કેરીયર સેન્ટરના સંયુકત ઉપક્રમે રોજગાર ભરતી મેળો યોજાયોઃ Print this News
« સપનાને પુરુષાર્થમાં જોડીને ભારતના નવસર્જનમાં ભાગીદાર બનવા સુરતીઓને વડાપ્રધાન શ્રી નરેન્દ્રભાઇ મોદીનું આહવાન (Previous News)
(આગળ ના સમાચાર) વેડરોડના સ્વામિનારાયણ ગુરૂકુળમાં શ્રીમદ સત્સંગીજીવન કથાનો પ્રારંભ »
સુરતમાં 20 કરોડના હીરાની લૂંટ કરી લૂંટારું ફરાર.
સુરતના કતારગામ વિસ્તારમાં 20 કરોડ રૂપિયા ના હીરાની દિલધડક લૂંટની ઘટના ને ગત સમી સાંજેવધુ વાંચો….
વેડરોડના સ્વામિનારાયણ ગુરૂકુળમાં શ્રીમદ સત્સંગીજીવન કથાનો પ્રારંભ
સુરત, મંગળવાર: વેડરોડના સ્વામિનારાયણ ગુરૂકુળના પરિસરમાં ધર્મનંદનશ્રી ઘનશ્યામજી મહારાજના ૨૧માં પાટોત્સવ નિમિત્તે તા. ૨૬ થીવધુ વાંચો….
સપનાને પુરુષાર્થમાં જોડીને ભારતના નવસર્જનમાં ભાગીદાર બનવા સુરતીઓને વડાપ્રધાન શ્રી નરેન્દ્રભાઇ મોદીનું આહવાન
બારડોલી ખાતે આયોજીત કૃષિ મેળા-૨૦૧૮ને ખૂલ્લો મૂકતા સામાજિક ન્યાય અને અધિકારીતા મંત્રી
વડાપ્રધાન નરેન્દ્રભાઈ મોદીનું સુરત એરપોર્ટ ખાતે ઉષ્માભેર સ્વાગત કરાયુ
વડાપ્રધાનશ્રી ૨૫મીએ સૂરત ખાતે ‘‘રન ફોર ન્યુ ઈન્ડિયા મેરેથોન’’ને પ્રસ્થાન કરાવશેઃ
પરપ્રાંતીય મહિલાને આશ્રયગૃહમાં રહેવાથી વ્યવસ્થા કરી આપતી કતારગામની ૧૮૧ મહિલા હેલ્પલાઇન ટીમ
નવસારીમાં રીલાયન્સ મોલમાં એક ટનથી વધુ વાસી શાકભાજી-ફળોનો નાશ કરાયો
પી.પી.સવાણી યુનિવર્સિટી દ્વારા આયોજિત “કલાગૂંજ-૨૦૧૮” કાર્યક્રમને ખુલ્લો મૂકતા શિક્ષણમંત્રી
© 2017: Saurashtra Update Newspaper,
| NewsPress Theme by: D5 Creation | Powered by: WordPress Website Designed & Hosted By Garvi Infotech Pvt. Ltd. +919825088887